ब्री लार्सन
ब्रिएन सिडोनी डिसोउल्नियर्स (जन्म १ अक्टूबर १९८९), जो पेशेवर रूप से ब्री लार्सन के नाम से जानी जाती हैं, एक अमेरिकी अभिनेत्री और फिल्म निर्माता हैं। लार्सन ने किशोरावस्था में कॉमेडी धारावाहिकों में सहायक भूमिकाओं से शुरुआत की, और फिर बाद में वह स्वतंत्र नाटकों और फिल्म फ्रेंचाइजी दोनों में प्रमुख भूमिकाऐं निभाने लगी। उन्होंने कई पुरस्कार प्राप्त किये हैं, जिनमें अकादमी पुरस्कार, बीएएफटीए पुरस्कार और गोल्डन ग्लोब पुरस्कार इत्यादि प्रमुख हैं।